wickkiey/tamil-wikipedia-markdown huggingface dataset:
# திருநெல்வேலி பத்திரகாளி அம்மன் கோவில்

**அருள் மிகு பத்திரகாளி அம்மன் கோவில்** யாழ்ப்பாணம், திருநெல்வேலியில் அமைந்துள்ள ஓர் அம்மன் கோயில் ஆகும்.  

## ஆலயத்தின் வரலாறு
ஒரே வீதியில் வலது புறத்தில் கூப்பிடு தொலைவில் தலங்காவல் பிள்ளையார் ஆலயத்தினையும் இடது புறத்தில் கண்ணகி அம்பாள் ஆலயத்தினையும் கொண்டு நடு நாயகமாக விளங்கும் பத்திரகாளி அம்பாள் ஆலயம் உருவாகி இற்றைக்கு நூற்றி எழுபத்தாறு ஆண்டுகள் ஆகின்றன எனக் கூறப்படுகிறது.  

இக்கோயில் உருவானதற்கான காரணத்தை விளக்கும் ஒரு சம்பவமும் பெரியோர் வாயிலாக வழி வழியாகக் கூறப்பட்டு வருகிறது. பொழுது சாய்ந்த வேளையில் சகோதரர் இருவர் தமது குலத் தொழிலை முடித்து வீடு திரும்பும் வேளையில் அழகு மிகுந்த தேவ கன்னிகை ஒருத்தி அவர்கள் முன் நடனமாடியாதாகவும் அதை கண்ணுற்ற அவர்கள் வியப்பும் அதிர்ச்சியும் அச்சமும் கொண்டு அக்கன்னியை பயபக்தியுடன் வழிபட்டு அன்னைக்குக் கோயில் வைப்பதாகவும் கூறிதாகவும் அவ்வாறே அவர்கள் இன்றுவரை கம்பீரமாக நின்று கிளைவிட்டுப் பூத்துக் குலுங்குகின்ற மரத்தின் கீழ் ஒரு கல்லை எடுத்து வைத்துப் பிரதிஷ்டை செய்வதாகவும் மறுநாள் காலை அவர்கள் சென்று பார்க்கையில் அக்கல்லானது அவர்களது வேலைத்தலத்தில் (கம்மாலையில்) இருக்கக் கண்டு ஆச்சரியமுற்று அவ்விடத்திலேயே சிறு கொட்டிலாக கோவிலை அமைத்தாகவும் கூறப்படுகின்றது.  

இன்று அம்பாள் கோவில் கொண்டருளியுள்ள மூலஸ்தானமே அன்று அந்தக் கம்மாலை இருந்த இடமெனவும் கூறுகின்றனர்.  

## திருப்பணி
பல அன்பர்கள் மனமுவந்து நன்கொடையாக ஆலயத்திற்கான காணிகளை வழங்கினார்கள். இந்த இருபதாம் நூற்றாண்டின் ஆரம்பத்தில் இருந்தே கோவில் வளர்ச்சி பெற்று வந்துள்ளதை அறிய முடிகின்றது. இருபதாம் நூற்றாண்டின் ஆரம்பத்தில் இருந்த அடியார்கள் அவ்வப்பொழுது திருப்பணி வேலைகளை மேற்கொண்டு வந்துள்ளனர். இன்றும் ஒலித்துக் கொண்டிருக்கும் கோவில் மணி 1916 ஆம் ஆண்டு சின்னத்தம்பி கனகர் என்பவரினால் செய்து கொடுக்கப்பட்டது. எனவும் கோவிலில் அர்ச்சகர் ஓருவர் நியமிக்கப்படு முன்னர் நாகமணி என்பவர் சைவாசார சீலராய் பூசகராகக் கடமையாற்றி வந்தார் எனவும் தெரிவிக்கப்படுகின்றது.  

## பரிபாலன சபை
ஸ்ரீ பத்திரகாளி அம்மன் கோவில் பரிபாலனசபை முதன் முறையாக 1920, செப்டம்பர் 9 இல் ஆரம்பிக்கப்பட்டது. 1924 ஆம் ஆண்டு உள் கொட்டகையும் 1942 இல் வெளிக் கொட்டகையும் அமைக்கப்பட்டன.  

1971 ஆம் ஆண்டு நிகழ்ந்த மகா கும்பாபிசேகத்தினைத் தொடர்ந்து அடுத்த ஆண்டிலேயே கொடியேற்றத் திருவிழாவும் இரதோற்சவமும், தீர்த்தோற்சவமும் இடம் பெற்றன.
# முத்து வீரியம்

**முத்து வீரியம்** ஒரு தமிழ் இலக்கண நூல். ஐந்திலக்கணமும் கூறுவது. திருச்சிக்கு அருகில் உள்ள உறையூரைச் சேர்ந்தவரான முத்துவீரர் என்பவரால் இயற்றப்பட்டது. இவரை முத்துவீர உபாத்தியாயர் எனவும் அழைப்பர். இறுதிக் காலத்தில் இவர் சென்னையில் வாழ்ந்ததாகக் கூறப்படுகிறது. 19 ஆம் நூற்றாண்டில் வாழ்ந்தவர் இவர். இவர் சார்ந்த சமயம் பற்றி நூலில் வெளிப்படையாக எதுவும் கூறப்படாவிட்டாலும், அதில் காணப்படும் சில குறிப்புகளை வைத்து இவர் சைவ சமயத்தினரென்று கருதுவர். .  

## நூலமைப்பு

எழுத்ததிகாரம், சொல்லதிகாரம், பொருளதிகாரம், யாப்பதிகாரம், அணியதிகாரம் என்னும் ஐந்து பிரிவுகளைக் கொண்டு அமைந்தது இந்நூல். இப்பிரிவுகள் ஒவ்வொன்றிலும் மும்மூன்று இயல்களாக மொத்தம் 15 இயல்கள் அமைந்துள்ளன:  

1. **எழுத்ததிகாரம்**: எழுத்தியல், மொழியியல், புணரியல்
1. **சொல்லதிகாரம்**: பெயரியல், வினையியல், ஒழிபியல்
1. **பொருளதிகாரம்**: அகவொழுக்கவியல், களவொழுக்கவியல், கற்பொழுக்கவியல்
1. **யாப்பதிகாரம்**: உறுப்பியல், செய்யுளியல், ஒழிபியல்
1. **அணியதிகாரம்**: சொல்லணியியல், பொருளணியியல், செய்யுளணியியல்

ஆசிரியப்பாக்களால் அமைந்த இந்த நூலில் மொத்தம் 1289 பாக்கள் உள்ளன. தமிழ் மரபைத் தழுவி அமைந்த இந்நூல் ஐந்திலக்கண நூல்களுள் மிகவும் விரிவானது.  
இது 96 வகைச் சிற்றிலக்கியங்களுக்கு இலக்கணம் கூறுகின்றது.
# ஐந்திலக்கணம்

தமிழ் இலக்கணத்தில் **ஐந்திலக்கணம்** இலக்கணத்தின் ஐந்து பெரும் பிரிவுகளையும் ஒருங்கே குறிக்கும் சொல்லாகும். தொல்காப்பியர் காலத்தில் இயற்றமிழ் மூன்று பெரும் பிரிவுகளாகவே இருந்தது. அவை எழுத்திலக்கணம், சொல்லிலக்கணம், பொருளிலக்கணம் என்பன. தமிழில் இலக்கியத்தின் பெரு வளர்ச்சியினால், பொருளதிகாரத்தில் அடங்கும் விடயங்களும் பெருகலாயின. இறையனார் அகப்பொருள் எழுந்த காலத்தில் பொருளிலக்கணத்தில் அடங்கியிருந்த யாப்பிலக்கணம் தனிப்பிரிவானது. பின்னர் அணியிலக்கணமும் தனிப்பிரிவாக வளரத்தொடங்கியது. யாப்பிலக்கணத்துக்கும், அணியிலக்கணத்துக்கும் தனித்தனி நூல்களும் கூட எழலாயின.  

## ஐந்திலக்கண நூல்கள்
இலக்கணப் பரப்பு விரிவடைந்ததைத் தொடர்ந்து பிற்காலத்தில் எழுந்த இலக்கண நூல்கள் பல, குறித்த சில இலக்கணப் பிரிவுகளை மட்டுமே கூறுவனவாக அமைந்தன. ஐந்து இலக்கணங்களையும் தனித்தனிப் பிரிவுகளாக ஒருங்கே எடுத்தாண்ட முதல் நூல் வீரசோழியம் ஆகும். கி.பி. 11 ஆம் நூற்றாண்டில் எழுதப்பட்ட இந்நூல் பெரிதும் வடமொழி இலக்கண மரபைத் தழுவியே அமைந்திருந்தது. சோழர் ஆட்சிக் காலத்தின் போது ஏற்பட்ட பெருமளவிலான வடமொழிச் செல்வாக்கே இதற்குக் காரணமாகும். இதன் பின்னர் பல ஐந்திலக்கண நூல்கள் காலந்தோறும் இயற்றப்பட்டன. அவற்றுள் இன்று அறியப்படுவன கீழ்வரும் பட்டியலில் தரப்பட்டுள்ளன:  

- வீரசோழியம் - 11 ஆம் நூ.ஆ.
- தமிழ்நெறி விளக்கம் - 12 ஆம் நூ.ஆ. (முழுமையாகக் கிடைக்கவில்லை)
- நன்னூல் - 12 ஆம் நூ.ஆ. (முழுமையாகக் கிடைக்கவில்லை)
- இலக்கண விளக்கம் - 17 ஆம் நூ.ஆ.
- தொன்னூல் விளக்கம் - 18 ஆம் நூ.ஆ.
- முத்துவீரியம் - 19 ஆம் நூ.ஆ.
- சாமிநாதம் - 19 ஆம் நூ.ஆ.
# தேஜசுவினி சாவந்த்



**தேஜசுவினி சாவந்த்** (*Tejaswini Sawant*, மராத்தி:तेजस्विनी सावंत) (பி. 12 செப்டம்பர் 1980) மகாராட்டிர மாநிலத்தைச் சேர்ந்த ஒரு துப்பாக்கி-சுடும் வீராங்கனை. இவர் 8 ஆகத்து 2010 செருமனியின் மியூனிக்கில் நடைபெற்ற உலகளவு போட்டியில் 50மீ குப்புறக்கிடை-நிலை நீள்துப்பாக்கிப் பிரிவில் உலக வாகையாளராகப் பட்டம் பெற்றார். இந்திய வீரர் ஒருவர் உலகளவில் தங்கப்பதக்கம் வெல்வது இதுவே முதல் முறையாகும்.
# மூவேந்தர்களின் தனியுடைமை


வேந்தர்களும் தமக்கே உரியனவாகச் சில அடையாளப் பொருள்களைக் கொண்டிருந்தனர். தொல்காப்பியமும் வேறு சில பாடல்களும் அவற்றைச் சுட்டிக் காட்டுகின்றன. திருவள்ளுவ மாலை தொகுப்பில் உள்ள சீத்தலைச் சாத்தனார் பாடல் இவற்றைத் தொகைச்சொல்லால் சுட்டுகிறது.  

| உடைமை | சேரர் | சோழர் | பாண்டியர் |
| --- | --- | --- | --- |
| நாடு | குடநாடு | புனல்நாடு | தென்னாடு |
| ஆறு | பொருநை | காவிரி | வைகை |
| தலைநகர் | கருவூர் | உறையூர் | மதுரை |
| துறைமுகம் | தொண்டி | புகார் | கொற்கை |
| கொடி | வில் | புலி | கயல் |
| பூ | பனை | ஆத்தி | வேம்பு |
| மலை | நேரிமலை | கொல்லிமலை | பொதியமலை |
| சுடர் | தீ | ஞாயிறு | திங்கள் |
| மா | பாடலம் | கோரம் | கனவட்டம் |
# எழுத்திலக்கணம்

தமிழில் **எழுத்திலக்கணம்** என்பது தமிழ் மொழியில் பயன்படும் எழுத்துகள் தொடர்பான இலக்கணம் ஆகும். பொதுவாக எழுத்துகள் தொடர்பான விவரங்கள், தனித்தனியான ஒவ்வொரு எழுத்தையும் பற்றிய விவரங்கள், சொல்லில் எழுத்துகள் பயன்படும் முறை, சொற்கள் இணையும்போது எழுத்துகளில் ஏற்படக்கூடிய மாற்றங்கள் என்பன எழுத்திலக்கணம் கையாளும் விடயங்களாக அமைகின்றன.  

## இலக்கண நூல்களும் எழுத்திலக்கணமும்
தமிழில் இன்று கிடைக்கக்கூடியதாக உள்ள மிகப் பழைய இலக்கண நூலான தொல்காப்பியம் அதன் மூன்று பெரும்பிரிவுகளில் ஒன்றான எழுத்ததிகாரத்தில் எழுத்தின் இலக்கணம் கூறுகிறது. இதுபோலவே பின்வந்த இலக்கண நூல்களும் எழுத்திலக்கணம் கூறுவதற்குத் தனியான பெரும்பிரிவு ஒன்றை ஒதுக்கியுள்ளன. எனினும், எழுத்திலக்கணத்தை வகை பிரித்துக் கூறும் முறையில் உட்பிரிவுகளின் எண்ணிக்கை, அவற்றின் தலைப்புகள் என்பன இலக்கண நூல்களிடையே வேறுபட்டுக் காணப்படுகின்றன.  

### எழுத்திலக்கணப் பிரிவுகள்
தொல்காப்பியம் அதன் எழுத்ததிகாரத்தை ஒன்பது உட்பிரிவுகளாகப் பிரித்து எழுத்திலக்கணம் கூறுகிறது. நன்னூல் எழுத்திலக்கணத்தைப் பன்னிரண்டு வகையாகப் பிரித்து அவற்றை 5 இயல்களில் விளக்குகிறது. இவை இரண்டுக்கும் இடைப்பட்ட காலத்தில் தோன்றிய வீரசோழியம், நேமிநாதம் ஆகிய நூல்கள் எழுத்திலக்கணத்தை எவ்வித உட்பிரிவுகளும் இன்றி ஒரே இயலில் கூறியுள்ளன. இவ்வாறு தொல்காப்பிய எழுத்திலக்கணத்தில் சொல்லப்படுபவற்றை எழுத்தியல், பிறப்பியல், புணரியல் எனும் மூன்று பிரிவுகளுள் அடக்கலாம் என்று செ. வை. சண்முகம் கூறுகின்றார். நன்னூலின் எழுத்திலக்கண இயல்கள் எழுத்தியல், பதவியல், புணரியல் எனும் மூன்று பிரிவுகளுக்குள் அடங்கும். இவ்வாறு பொதுமைப்படுத்திய பிரிவுகளுள் பல்வேறு நூல்கள் கூறும் எழுத்திலக்கணம் அடங்கும் முறையைக் கீழ்க்காணும் அட்டவணை காட்டுகிறது.  

| எழுத்தியல் | 1. நூன்மரபு,
2. மொழிமரபு | 1. எழுத்தியல் | 2. வகுப்பு |  |
| --- | --- | --- | --- | --- |
| பிறப்பியல் | 3. பிறப்பியல் | 1. தோற்றம் |  |  |
| பதவியல் | -- | 2. பதவியல் | -- |  |
| புணரியல் | 4. புணரியல்,
5. தொகைமரபு,
6. உருபியல்,
7. உயிர்மயங்கியல்,
8. புள்ளிமயங்கியல்,
9. குற்றியலுகரப் புணரியல் | 3. உயிரீற்றுப் புணரியல்,
4. மெய்யீற்றுப் புணரியல்,
5. உருபு புணரியல் | 3. விகாரம் | } |
# திருக்குறள் பகுப்புக்கள்

திருக்குறளிலுள்ள 1330 பாடல்கள் 133 அதிகாரங்களாகப் பகுக்கப்பட்டுள்ளன. இந்தப் பாகுபாட்டில் எந்த மாற்றமும் இல்லை. அவை மூன்று பால்களாகப் பகுக்கப்பட்டுள்ளன. இதிலும் எந்த மாற்றமும் இல்லை. எனவே இந்தப் பாகுபாடுகள் திருவள்ளுவராலேயே செய்யப்பட்டவை எனக் கருதலாம்.  

## திருக்குறள் பகுப்பில் வேறுபாடுகள்

### அதிகார இடமாற்றம்
சிலரது பதிப்புகளில் அதிகாரங்களின் வரிசைமுறை இடம் மாறுகிறது. இது பதிப்பு செய்யும் ஆசிரியரின் மனப்பாங்கால் அமத்துக்கொள்ளப்பட்ட மாற்றம்.  
### பால் பாகுபாடு
- *20 சிறுமேதாவியார் பார்வை* (வீடு ஒன்றிய பாயிரம் 4, அறம் 33, ஊழ் 1, பொருள் 70, இன்பம் 25)
- *37 மதுரைப் பெருமகனார்* (அறம் 38, பொருள் 70, இன்பம் 25)

### இயல் பாகுபாடு
;22 தொடித்தலை விழுத்தண்டினார் பார்வை  
1. அறத்துப்பாலில் 4 இயல் (பாயிரம், இல்லறம், துறவறம், ஊழ்)
1. பொருட்பாலில் 7 இயல் (அரசு, அமைச்சு, அறன், கூழ், படை, நட்பு, ஒழிபு)
1. காமத்துப் பாலில் 3 இயல் (ஆண்பால் கூற்று, பெண்பால் கூற்று, இருபால் கூற்று)

;25 எறிச்சலூர் மாடலனார்  
- அறத்துப்பால்
1. பாயிரம் 4
1. இல்லறம் 20
1. துறவறம் 13
1. ஊழ் 1

;26 போக்கியார்  
- பொருட்பால்
1. அரசியல் 25
1. அமைச்சியல் 10
1. அரணியல் 2
1. பொருளியல் 1
1. படையியல் 2
1. நட்பியல் 17
1. ஒழிபியல் 13

;27 மோசி கீரனார்  
- காமத்துப் பால்
1. ஆண்பால் கூற்று 7
1. பெண்பால் கூற்று 12
1. இருபால் கூற்று 6

### திருக்குறளில் பாயிரம்
திருவள்ளுவ மாலையில் இடம்பெற்றுள்ள ** நத்தத்தனார்** (16) பாடல் 'ஆயிரத்து முந்நூற்று முப்பது அருங்குறளும் பாயிரத்தினோடு பயின்றபின்' வேறு நூலைக் கேட்க வேண்டியதில்லை என்று கூறுகிறது. இந்தத் தொடரில் பாயிரமாக அமைந்த பாடல் 1330-இல் அடங்கவில்லை. திருக்குறளுக்கு இருந்த பாயிரம் வேறு, 1330 குறட்பாக்கள் வேறு என்பது இத்தொடர் தரும் விளக்கம். இதற்குப் பாயிரத்தினோடு 1330 எனப் பொருளமைதி காண்கின்றனர்.  

## உரையாசிரியர்களின் பாகுபாடு
11-ஆம் நூற்றாண்டில் தோன்றிய திருவள்ளுவமாலை நூலில் காணப்படும் பாகுபாடுகளை மேலே காணலாம். கீழ்க்காணும் உரையாசிரியர்களின் பகுப்பில் அறத்துப்பாலைப் பாயிரம் 4, இல்லறவியல் 20, துறவறவியல் 13, ஊழியல் 1 என 4 இயல்களாகப் பகுத்திருப்பதிலும் எந்த மாறுபாடுகளும் காணப்படவில்லை. பொருள்-பாலையும், காமத்துப்பாலையும் இயல்களாகப் பகுத்திருப்பதில் மாறுபாடுகள் காணப்படுகின்றன.  
| உரையாசிரியர் | பொருள்-பாலில் இயல் எண்ணிக்கை | பொருள்-பாலில் இயலின் பெயரும் அதில் உள்ள அதிகாரங்களின் எண்ணிக்கையும் | காமத்துப்பாலில் இயல் எண்ணிக்கை | காமத்துப்பாலில் இயலின் பெயரும் அதில் உள்ள அதிகாரங்களின் எண்ணிக்கையும் |  |
| --- | --- | --- | --- | --- | --- |
| மணக்குடவர் | 6 | அரசியல் 25, அமைச்சியல் 10, பொருளியல் 5, நட்பியல் 5, துன்பவியல் 12, குடியியல் 13 | 2 | களவியல் 7, கற்பியல் 18 |  |
| காலிங்கர் | 7 | அரசியல் 25, அமைச்சியல் 10, அரணியல் 2, கூழ் (பொருள்) இயல் 1, படையியல் 2, நட்பியல் 17 | 3 | ஆண்பால் கூற்று 7, பெண்பால் கூற்று 12, இருபால் கூற்று 6 |  |
| பரிமேலழகர் | 3 | அரசியல் 25, அங்கவியல் 32, ஒழிபியல் 13 | 2 | களவியல் 7, கற்பியல் 18 | } |
# ஒற்றைத் தலைவலி


**ஒற்றைத் தலைவலி** (Migraine) என்பது உடல் உணர்வுகளில் ஏற்படும் மாற்றங்கள், தீவிரமான தலைவலி, குமட்டல் போன்ற அறிகுறிகளைக் கொண்ட நரம்பியல் தொடர்பான ஒரு நோய்க்குறி ஆகும். உடலியங்கியல் நோக்கில் பார்க்கும்போது, இந்த ஒற்றைத் தலைவலியானது ஆண்களைவிட பெண்களிலேயே அதிகம் ஏற்படும் ஓர் நரம்பியல் அசாதாரண நிலையாகும். குறிப்பிடத்தக்க ஒற்றைத் தலைவலியானது, தலையின் ஒருபக்கமாக ஏற்படும், துடிப்புடைய (pulsating), 4 தொடக்கம் 72 மணித்தியாலங்களுக்கு நீடித்திருக்கக் கூடிய கடுமையான தலைவலியால் அடையாளம் காணப்படுகின்றது.  

கிட்டத்தட்ட மூன்றில் ஒரு பங்கினருக்கு இந்த ஒற்றைத் தலைவலி ஏற்பட முன்னர் சில எச்சரிக்கை அறிகுறிகள் தென்பட ஆரம்பிக்கும். பார்வைப் புலத்தில் மாற்றங்கள் ஏற்படல் (உ.ம்: பிரகாசமான ஒளி, கறுப்புப் புள்ளிகள், "Z" வடிவங்கள் தெரிதல்), கழுத்து, தோள்மூட்டுப் பகுதியில் ஊசியால் குத்துவது போன்ற உணர்வு ஏற்படல், உடற் சமநிலை குழம்புதல், பேச்சில் தடுமாற்றம் ஏற்படல், மணம் நுகர முடியாமை போன்ற உணர்வு தொடர்பான மாற்றங்கள் என்பவையே பொதுவான அந்த எச்சரிக்கை அறிகுறிகளாக இருக்கின்றன. இவ்வகையான எச்சரிக்கை அறிகுறிகள் ஒற்றைத் தலைவலி ஏற்படுவதற்கு 15 நிமிடம் தொடக்கம் 1 மணித்தியாலம் முதல் ஏற்படலாம். இவ்வாறான ஒற்றைத் தலவலி ஏற்கப்பட்ட அல்லது மரபார்ந்த ஒற்றைத் தலைவலி (Classical migraine) எனவும், அப்படி பிரத்தியேகமான எச்சரிக்கை அறிகுறிகள் இல்லாமல் ஏற்படும் ஒற்றைத் தலைவலி பொதுவான ஒற்றைத் தலைவலி (Common Migraine) எனவும் அழைக்கப்படுகிறது. ஒற்றைத் தலைவலி ஏற்படும்போது ஒளி, ஒலிக்கு சகிப்புத்தன்மை குறைவதால். இதனால் அவதிப்படுபவர்கள் இருளான, அமைதியான நிலையில் இருக்க விரும்புவார்கள்.  

ஒற்றைத் தலைவலிக்கான சரியான காரணம் அறியப்படாவிட்டாலும், மூளையில் செரோடோனின் மாறுபடுவதே பிரதான காரணமாக கருதப்படுகிறது. அத்துடன் பெண்களில் அகஞ்சுரக்கும் தொகுதியில் ஏற்படும் சமநிலை மாற்றங்களும் காரணமாகக் கருதப்படுகிறது.  

# ஒற்றைத் தலைவலியைத் தூண்டும் காரணிகள்
## மனோவியல் காரணிகள்
- மனஅழுத்தம்
- கோபம்
- பதற்றம்
- அதிர்ச்சி

## உடலியல் காரணிகள்
- களைப்பு
- தூக்கமின்மை
- அதிகநேர பயணம்
- மாதவிடாய் நிறுத்தம்

## உணவு வகைகள்
- உணவின் அளவை அதிகம் கட்டுப்படுத்தல்
- உணவை குறித்த நேரத்தில் எடுக்காதிருத்தல்
- உடலில் நீரினளவு குறைதல்
- மதுபானம்
- காப்பி, தேநீர்
- சாக்கலேட், பால்கட்டி

## சூழலியற் காரணிகள்
- பிரகாசமான ஒளி
- புகைத்தல்
- அதிக சத்தம்
- காலநிலை மாற்றங்கள்
- தூய காற்றின்மை
- மருந்துகள் (உ-ம்: கருத்தடை மாத்திரைகள், தூக்க மாத்திரைகள்)

# சிகிச்சை
ஒற்றைத் தலைவலியை பூரணமாக குணப்படுத்த முடியாது. ஆனால் மாத்திரைகள் மூலம் கட்டுப்படுத்த முடியும். ஆனால் அம் மாத்திரைகள் மருத்துவரின் ஆலோசனையுடன் பெறப்படல் வேண்டும்.  

தலைவலி வராமல் தவிர்க்க சில நடைமுறைகளை செய்யலாம். ஒவ்வொருவருக்கும் ஒற்றைத் தலைவலியைத் தூண்டும் காரணிகள் வேறுபடும். அவற்றை இனங்கண்டு தவிர்த்தல் வேண்டும். எச்சரிக்கை அறிகுறிகள் முதலே ஏற்படுமாயின் அவற்றை இனக்கண்டு தகுந்த நடவடிக்கையை தாமதிக்காது எடுக்க வேண்டும்.  

# அடிக்குறிப்புகள்
# மயூரபதி பத்திரகாளி அம்மன் கோயில்


**மயூரபதி பத்திரகாளி அம்மன் கோயில்** இலங்கையின் கொழும்பு நகரில் அமைந்திருக்கும் ஓர் அம்மன் கோயில் ஆகும்.  

## வரலாறு
இக்கோயில் பரிபாலகர் பொன்.வல்லிபுரம் அப்போதைய பரிபாலன சபையினருடன் இணைந்து 1987 ஆம் ஆண்டில் அம்மனுக்கு அரச மரச்சாரலில் கோயில் அமைத்தார். தென்னிந்தியாவில் இருந்து சிற்பக் கலைஞர்களினார் செதுக்கிய பத்திரகாளி அம்பாளின் சிலையை வரவழைத்து, 1987 ஆம் ஆண்டு கார்த்திகை மாதம் உத்தராட நட்சத்திர நாளில் ஆலயம் அமைத்து மருதானை கப்பித்தாவத்தை பாலசெல்வ விநாயகர் ஆலய குருக்கள் பா.சண்முகரத்தினக் குருக்களின் மேற்பார்வையில் மகா கும்பாபிஷேகம் நடத்தப்பட்டது. இன்று இவ்வாலயம் நாளொரு மேனியும் பொழுதொரு வண்ணமுமாக வளர்ந்து அடியார்களுக்கு அருள் பாலித்து வருகிறது. இவ்வாலயத்தில் நடைபெறுகின்ற ஆடிப்பூர இலட்சார்ச்சனை, தேர் உற்சவம், இந்து சமுத்திரத் தீர்த்த உற்சவம், நவராத்திரி விழா ஆகியவை யாவும் சிறப்புக்காட்சியாகும்.  

அது மட்டுமன்றிச் சமயத்தை வளர்க்கும் பணிகளான அறநெறிப் பாடசாலை, பண்ணிசை வகுப்பு, சமய சம்பந்தமான சொற்பொழிவுகள் என்பனவும் மிகவும் சிறப்பாக ஆண்டுதோறும் நடைபெற்று வருகிறது. மேலும் இவ்வாலயத்தில் அருங்கலை மண்டபம், தியான மண்டபம் மற்றும் சுப்பம்மாள் கல்யாண மண்டபம் கட்டப்பெற்றுள்ளது.
# பகுவெண்

**பகுதி எண்** அல்லது **பகுவெண்** அல்லது **பின்னக்கீழ் எண்** என்பது ஒரு பின்னத்தில் கீழ்பகுதி எண் ஆகும்.  

ஒரு கேக்கை 5 ஆகப் பிரித்து அதில் ஒரு சிறுவன் 3 துண்டுகளை பெறுகிறான் என்றால் 5 பகுதி எண்ணாம். அவன் பெற்ற 3 என்பது தொகுதி எண்ணாம்.
# அறுவகை இலக்கணம்

**அறுவகை இலக்கணம்** ஒரு தமிழ் இலக்கண நூல். தொல்காப்பியத்தில் மூன்றிலக்கணமாகச் சொல்லப்பட்ட இயற்றமிழ், பிற்காலத்து நூல்களில் ஐந்திலக்கணம் ஆனது. இந்நூலில் ஆறாவது இலக்கணமும் ஒன்று சேர்க்கப்பட்டு உள்ளது. இதனால் இது அறுவகை இலக்கணம் என்னும் பெயரைப் பெற்றது. வண்ணச்சரபம் தண்டபாணி அடிகள் என்பவர் இந்நூலை இயற்றினார். 1839 ஆம் ஆண்டு முதல் 1898 ஆம் ஆண்டு வரை வாழ்ந்தவர் இவர்.  

## அமைப்பு
எழுத்திலக்கணம், சொல்லிலக்கணம், பொருளிலக்கணம், யாப்பிலக்கணம், அணியிலக்கணம் என்னும் வழமையான ஐந்து இலக்கணங்களுடன் ஆறாவதாகப் புலமை இலக்கணம் என்பதும் இந்நூலில் சேர்க்கப்பட்டுள்ளது. மொத்தம் 799 பாடல்களைக் கொண்ட இந்நூலில் முதலில் 12 பாடல்களைக் கொண்ட காப்பும், பாயிரமும் அமைந்துள்ளன. நூலின் இறுதியில் ஒரு கலித்துறைப்பா அமைந்துள்ளது. நூல் மட்டும் 786 பாடல்களால் ஆனது. இதில் ஒவ்வொரு வகை இலக்கணத்துக்குமாக பின்வருமாறு பாடல்களின் எண்ணிக்கை அமைந்துள்ளது:  

1. எழுத்திலக்கணம் - 165
1. சொல்லிலக்கணம் - 112
1. பொருளிலக்கணம் - 122
1. யாப்பிலக்கணம் - 134
1. அணியிலக்கணம் - 109
1. புலமையிலக்கணம் - 144
# லூதரனியம்



**லூதரனியம்** (*Lutheranism*) என்பது "நம்பிக்கையால் மட்டுமே மீட்பு உண்டு" என்னும் கொள்கையை கொண்டுள்ள இறையியல் இயக்கத்தைக் குறிக்கும். இது தன் பெரும்பாண்மையான கோட்பாடுகளை மார்ட்டின் லூதர் என்னும் ஜெர்மனிய சீர்திருத்தவாதியிடமிருந்து பெறுகின்றது.  

லூதர் காலத்திலேயே அவர் தொடங்கிய சீர்திருத்தம் மாற்று கருத்துக்களால் பலவாறாகப் பிரிந்தது. ஆங்கிலியன், கால்வினியம், பிரெஸ்பைடேரியன், அனபாப்டிஸ்ட் என்றெல்லாம் பிரிவுகள் தோன்றி எல்லாவற்றுக்கும் மொத்த அடையாளமாகக் கத்தோலிக்கத்திலிருந்து விலகி வந்த கூறுகள் புராட்டஸ்டன்ட் என்று பொதுப் பெயரிட்டு அழைக்கப்படலாயின.  

மார்டின் லூதர் தொடக்கத்தில் கத்தோலிக்க சபைக்கு மாற்றாக நிறுவிய சீர்திருத்தக் கிறிஸ்தவ சபை இன்றளவும் லூதரன் ஆலயம், லூதரன் சபை (லூதரன் சர்ச்)என்றெல்லாந்தான் அழைக்கப் படுகிறது. அவர்களின் சீர்திருத்தக் கோட்பாடு லூதரனியம் என்று அடையாளப்படுத்தப் படுகிறது.
# சந்திராலோகம்

**சந்திரா லோகம்** ஒரு அணியிலக்கண நூல். மூலநூல் காளிதாசர், சயதேவர் என்னும் இருவரில் ஒருவரால் வடமொழியில் இயற்றப்பட்டது. இதை உரைநடை வடிவில் முதலில் தமிழில் மொழிபெயர்த்து வெளியிட்டவர் திருத்தணிகையைச் சேர்ந்த விசாகப்பெருமாள் ஐயர் என்பவர். பின்னர் இராமநாதபுரத்தைச் சேர்ந்த முத்துசாமி ஐயங்கார் இந்நூலைத் தமிழில் நூற்பா வடிவில் இயற்றினார்..  

## அமைப்பு
முத்துசாமி ஐயங்காரின் *சந்திரா லோகம்* 126 நூற்பாக்களால் ஆனது. அணியிலக்கணத்தில் பொருளணி, சொல்லணி என்னும் இரண்டில் பொருளணியே சிறப்பானது எனக் கூறும் ஆசிரியர் நூலில் பொருளணி இலக்கணத்தை மட்டுமே கூறியுள்ளார்.  

நூறு அணிகளைப்பற்றிக் கூறும் இந்நூல் அந்நூறு அணிகளின் பெயர்களையும் கூறிப் பின்னர் அவற்றின் இலக்கணமும் கூறுகின்றார்.  

## பதிப்பு
இத்தமிழாக்க நூல் முதன் முதலில் 1909 ஆம் ஆண்டு பதிப்பிக்கப்பட்டது. பின்னர் 1979 ஆம் ஆண்டில் ச. வே. சுப்பிரமணியம் என்பார் சந்திராலோகத்துடன் மேலும் இரண்டு அணியிலக்கண நூல்களும் அடங்கிய தொகுப்பு நூலொன்றை வெளியிட்டார். இந்நூலில் மூன்று நூல்கள் பற்றிய அறிமுகமும் உள்ளடங்கியுள்ளது.
# எம் எஸ் செயின்ட் லூயி

**எம்எஸ்*செயின்ட். லூயி*** 1939ஆம் ஆண்டு அதன் தலைவர் கசுடாவ் ஷ்ரோடர் கூபாவில் உள்நுழைய மறுக்கப்பட்ட 900 செருமானிய யூதர்களை அகதிகளாக ஏற்றிக்கொண்டு புகலிடம் தேடி மேற்கொண்ட ஓர் கடற்பயணத்திற்காக அறியப்படுகிறது. இந்நிகழ்வு 1974ஆம் ஆண்டு கார்டன் தாமஸ் மற்றும் மாக்ஸ் மார்கன் விட்ஸ் எழுதி வெளியான *வாயேஜ் ஆஃப் த டாம்ன்டு (சபிக்கப்பட்டவர் பயணம்)*என்ற நாவலின் கருவாக அமைந்த. இந்நாவல் 1976ஆம் ஆண்டு அதே பெயரில் திரைப்படமாக வெளியானது.  

## கூடுதல் பார்வைக்கு
- லெவின்சன், ஜே. *கூபாவின் யூத சமூகம்: தங்க ஆண்டுகள், 1906-1958*, நாஷ்வில், டென்னசி: வெஸ்ட்வியூ பதிப்பகம், 2005. (பார்க்க அத்தியாயம் 10)
- 
- ஓகில்வி, சாரா; ஸ்காட் மில்லர். *புகல் மறுப்பு: செயின்ட் லூயி பயணிகள் மற்றும் ஹோலோகாஸ்ட்*, மாடிசன், வசுகான்சின்: விசுகான்சின் பல்கலைக்கழகம் பதிப்பகம், 2006.
- ரோசன், ராபர்ட். *யூதர்களின் காப்பு: பிராக்ளின் டி. ரூசுவெல்ட் மற்றும் ஹோலோகாஸ்ட்*, தண்டர்ஸ் மவுத் பிரஸ், 2006.
# விக்கிப்பீடியா:உங்களுக்குத் தெரியுமா/ஆகஸ்ட் 14, 2010


- **ஹபிள் தொலை நோக்கி** (படம்) பல பில்லியன் ஆண்டுகளுக்கு முன்னர் பிரபஞ்சத்தில் நடந்ததை நமக்குக் காட்டும் காலப் பொறியாகச் செயல்படுகிறது.
- புகழ் பெற்ற கருநாடக இசைப் பாடலான "குறை‌யொன்றுமில்லை மறைமூர்த்தி கண்ணா!" வை எழுதியவர் மூதறிஞர் **இராஜாஜி** ஆவார்.
- சண்டிகர் நகரம் பஞ்சாப் மற்றும் அரியானா ஆகிய இரண்டு இந்திய மாநிலங்களுக்குமே தலைநகராக விளங்கினாலும் இது எந்த மாநிலத்தையும் சேர்ந்ததல்ல.
- காந்தியின் உருவம் பொறித்த அஞ்சல் தலையை முதன் முதலில் அமெரிக்க நாடு தான் வெளியிட்டது.
- 'தி ஜங்கிள் புக்' நூலின் ஆசிரியரான ருத்யார்டு கிப்ளிங்க் தனது புத்தகங்களின் பழைய பதிப்புகளின் அட்டையில் ஸ்வஸ்திகா சின்னத்தைப் பயன்படுத்தியிருந்தார்.
- வெள்ளைக் காண்டாமிருகம் என அறியப்படும் **வெள்ளை மூக்குக்கொம்பன்** உண்மையில் சாம்பல் நிறமுடையது.
- சங்க காலத்தில் விளைச்சலில் ஆறில் ஒரு பங்கு நிலவரியாக வசூலிக்கப்பட்டது.
# விக்கிப்பீடியா:முதற்பக்கக் கட்டுரைகள்/ஆகத்து 15, 2010


**ச. வையாபுரிப்பிள்ளை** (அக்டோபர் 12, 1891 - பெப்ரவரி 17, 1956) இருபதாம் நூற்றாண்டின் முதன்மை தமிழ் ஆராய்ச்சியாளர்களில் ஒருவர். தமிழ் நூற்பதிப்புத் துறையில் சிறந்த பதிப்பாசிரியராக விளங்கியவர். வழக்கறிஞரான இவர் தமிழில் சிறந்த புலமை உள்ளவர்; ஆய்வுக் கட்டுரையாளர், திறனாய்வாளர், கால மொழி ஆராய்ச்சியாளர், மொழி பெயர்ப்பாளர், சொற்பொழிவாளர் கதை கவிதைகள் புனையும் திறம் படைத்தவர் என பல்முக பரிமாணங்களைக் கொண்டவர். சென்னைப் பல்கலைக்கழகம் வெளியிட்ட பேரகராதியின் ஆக்கக் குழுத் தலைவராக செயற்பட்டவர். நாற்பதுக்கும் அதிகமான நூல்களையும் நூற்றுக்கணக்கான ஆய்வுகளையும் கட்டுரைகளையும் எழுதிக் குவித்தார். உ.வே.சாமிநாதய்யருக்குப் பிறகு பழந்தமிழ் இலக்கியங்களைத் தொகுத்து, ஆய்வு செய்து வெளியிட்ட பெருமை எஸ். வையாபுரிப் பிள்ளையைத் தான் சாரும். ஓலைச் சுவடிகளைப் பதிப்பித்ததுடன் நிற்காமல் அந்த இலக்கியங்களுக்குக் கால நிர்ணயம் செய்ததிலும் வையாபுரிப் பிள்ளைக்குப் பெரும் பங்கு உண்டு. *மேலும்..*  

---

**நல்லூர் கந்தசுவாமி கோயில்** இலங்கையில் மிகவும் புகழ் பெற்ற இந்துக் கோயில்களுள் முக்கியமானது. இது இலங்கையின் வடபகுதியில், யாழ்ப்பாண நகரத்திலிருந்து இரண்டு மைல் தொலைவிலுள்ள நல்லூர் என்னும் இடத்தில் அமைந்துள்ளது. நல்லூர் 12ம் நூற்றாண்டு தொடக்கம் 17ம் நூற்றாண்டின் முற்பகுதிவரை இருந்த யாழ்ப்பாண இராச்சியத்தின் தலைநகரமாக இருந்தது. இக்கோயிலின் தோற்றம் பற்றிச் சரியான தெளிவு இல்லையெனினும், யாழ்ப்பாண அரசு காலத்தில் மிகவும் முக்கியமான ஒரு கோயிலாக இருந்தது என்பதில் ஐயமில்லை. யாழ்ப்பாண இராச்சியத்தை ஆண்ட ஆரியச் சக்கரவர்த்திகள் வம்சத்தின் முதலாவது அரசனான கூழங்கைச் சக்கரவர்த்தியின் அமைச்சனொருவனான புவனேகவாகு என்பவனால் இக் கோயில் கட்டுவிக்கப்பட்டதென யாழ்ப்பாண வைபவமாலை கூறுகிறது. யாழ்ப்பாணத்தைக் கைப்பற்றிய போத்துக்கீசத் தளபதியான பிலிப்பே டி ஒலிவேரா, 1620ல் அரசின் தலை நகரத்தை யாழ்ப்பாணத்துக்கு மாற்றியபோது நல்லூர்க் கோயிலை இடித்துத் தரைமட்டமாக்கும்படி உத்தரவிட்டான். இதிலிருந்து பெறப்பட்ட கற்கள் யாழ்ப்பாணத்தில் புதிய கோட்டை கட்டுவதில் பயன்பட்டதாகத் தெரிகின்றது.*மேலும்..*
# பதவி நீக்கல் சடங்கு

இராணுவப் பதவிகளின் இருந்து நீக்கப்படுதல்]]  
**பதவி நீக்கல் சடங்கு** (*Cashiering*, அல்லது *degradation ceremony*), என்பது உயர் பதவி வகிக்கும் ஓர் அதிகாரியை முறைகேடுகள் காரணமாகப் பதவியில் இருந்து அகற்றுவதற்காக மேற்கொள்ளப்படும் சடங்கு அல்லது தண்டனை ஆகும்.  

இந்தத் தண்டனை பொதுவாக இராணுவத்தில் உயர் பதவியிலிருக்கும் அதிகாரிகளுக்கு வழங்கப்படும். இது பதவி நீக்கச் சடங்காக நடத்தப்படுவது வழக்கம். பொதுவாக இந்த களங்கம் உண்டாக்கும் சடங்கின் போது அவருடைய இராணுவச் சின்னங்கள் பறிக்கப்படும்.  

இச்சடங்கு சில வேளைகளில் பொது மக்கள் முன்னிலையில் இடம்பெறும். இராணுவ அதிகாரியின் சீருடையில் அணியப்படும் தோள்பட்டை அடையாளம் கிழிக்கப்படும். அவருடைய அதிகாரச் சின்னம் மற்றும் விருதுகள் பிடுங்கி எடுக்கப்படும். அவர் தனது சீருடையில் செருகியிருக்கும் வாள் முறிக்கப்படும். தொப்பி அகற்றப்படும். பதவி உயர் நிலைப் பதக்கங்கள் பறித்து எடுக்கப்பட்டு நிலத்தில் மோதி அடிக்கப்படும்.  

இந்த இராணுவ மரபு வழித் தண்டனையானது சம்பந்தப்பட்ட இராணுவ அதிகாரிக்கு அவமானத்தையும் சமூகத்தில் மறக்க முடியாத பங்கத்தையும் ஏற்படுத்துவதாக அமையும்.  

வரலாற்றில் இவ்வாறு இராணுவப் பதவிகள் பறிக்கப்பட்டோர் பலர் உள்ளனர். அவர்களில், ஆல்பிரட் டிரேஃபசு, பிலிப்பி பெட்டே, தொமசு கொக்ரேன் பிரபு, மற்றும் பிரான்சிசு மிச்செல் ஆகியோர் குறிப்பிடத்தக்கவர்கள்.  

இரட்யார்ட் கிப்ளிங்கின் "டானி டீவர்" என்ற கவிதையில் பிரித்தானிய இந்தியாவில் பிரித்தானியச் சிப்பாயொருவர் தூக்கிலிடப்படும் முன்னர் அவரது இராணுவப் பதவி இவ்வாறாகப் பறிக்கப்பட்டதாக குறிக்கப்பட்டுள்ளது.
# செல்லாண்டியம்மன்


**செல்லாண்டியம்மன்** என்று குறிப்பிடப்படுவது, தமிழகத்தின் முக்கிய தெய்வங்களில் ஒன்றாகும். குறிப்பாக கொங்கு நாட்டில் செல்லாண்டியம்மன் வழிபாடு பிரபலம். நாமக்கல், கரூர் போன்ற மாவட்டங்களில் செல்லாண்டியம்மனுக்கு பல கோவில்கள் உள்ளன.  

செல்லாண்டியம்மனை செல்லாயி, செல்லியம்மன், செல்லாத்தா என்ற பெயர்களிலும் அழைக்கின்றனர்.  

## தமிழ்நாட்டில் செல்லாண்டியம்மன் கோவில்கள்
1. செல்லாண்டியம்மன் கோவில், மதுக்கரை, மாயனூர், கரூர் (மூலக் கோயில்)
1. அணைக் கருப்பண்ணசாமி, செல்லாண்டியம்மன் கோயில், மலைக் கோவிலூர் (அமராவதி அணைக்கருகில்), கரூர்
1. செல்லத்தம்மன் கோயில், மதுரை
1. செல்லாண்டியம்மன் கோயில் - கார்வழி,புகழூர் வட்டம், கரூர் மாவட்டம். கொங்கு வேளாளக் கவுண்டர்கள் அழகு குல மக்களின் குலதெய்வம்.
1. செல்லாண்டியம்மன் கோயில், அரியப்பம்பாளையம் சத்தியமங்கலம்
1. செல்லாண்டியம்மன் கோயில், கீழ்சாத்தம்பூர், நாமக்கல்
1. செல்லாண்டியம்மன் கோயில், பாண்டமங்கலம், உறையூர், திருச்சி
1. செல்லாண்டியம்மன் கோயில், பெருந்துறை,
1. செல்லாண்டியம்மன் கோயில், பொன் ஆரியூர் அரவக்குறிச்சி வட்டம், க.பரமத்தி
1. செல்லாண்டியம்மன் கோயில், மேட்டுமருதூர், குளித்தலை
1. செல்லாண்டியம்மன் கோயில், வெள்ளக்கோவில்
1. செல்லாண்டியம்மன் கோயில், சுண்டக்காமுத்தூர், கோயம்புத்தூர் மாவட்டம்.
1. செல்லாண்டியம்மன் கோயில், சிங்காநல்லூர், கோயம்புத்தூர்
1. பிடாரி செல்லாண்டியம்மன் கோயில்,ஒருவந்தூர் -637 015.
1. மோகனூர், நாமக்கல் மாவட்டம்.
1. வனவாசி செல்லாண்டியம்மன் கோயில், வனவாசி, சேலம்
1. அவல் பூந்துறை செல்லாண்டியம்மன் கோயில்
1. செல்லாண்டியம்மன் கோயில்,(கொங்கு வேளாளர் - ஆந்தை குல மக்களின் குலதெய்வம்), ராக்கியாபாளையம், திருப்பூர் - 641652
1. செல்லாண்டியம்மன் கோயில். பவானி நகரம். ஈரோடு. 638301.
1. செல்லாண்டிஅம்மன் கோயில், (ஆறுநாட்டு வெள்ளாளர் - சணமங்கலத்துடையன் குல மக்களின் குல தெய்வம்), வாழையூர் சணமங்கலம், திருச்சி மாவட்டம்
1. செல்லாண்டியம்மன் கோயில் - வெள்ளமடை, கோயம்புத்தூர் (போயர் வல்லப குலத்தார் குலக்கோயில்).
1. திருச்சி செல்லாண்டியம்மன் கோயில்
# சுவாமிநாதம்

**சுவாமிநாதம்** அல்லது **சாமிநாதம்** என்பது ஒரு தமிழ் இலக்கண நூல். ஐந்திலக்கணமும் கூறுவது. திருநெல்வேலி மாவட்டத்தைச் சேர்ந்த கல்லிடைக் குறிச்சி என்னும் ஊரினரான சுவாமிக் கவிராயர் என்பார் இந்நூலின் ஆசிரியர் ஆவார்..  

## அமைப்பு
இயற்றமிழின் ஐந்து இலக்கணங்களும் எழுத்ததிகாரம், சொல்லதிகாரம், பொருளதிகாரம், யாப்பதிகாரம், அணியதிகாரம் என்னும் ஐந்து பெரும் பிரிவுகளின் கீழ் சொல்லப்படுகின்றன. ஒவ்வொரு அதிகாரமும் மூன்று உட்பிரிவுகளாகப் பிரிக்கப்பட்டுள்ளது. இவ்வுட்பிரிவுகள் இந்நூலில் மரபுகள் எனப் பெயரிடப்பட்டுள்ளன. இப் பிரிவுகளின் விபரங்கள் பின்வருமாறு:  

1. **எழுத்ததிகாரம்**: 1. எழுத்தாக்க மரபு 2. பத மரபு 3. புணர்ச்சி மரபு
1. **சொல்லதிகாரம்**: 1. பெயர் மரபு 2. வினை மரபு 3. எச்ச மரபு
1. **பொருளதிகாரம்**: 1. அகத்திணை மரபு 2. கைக்கோண் மரபு 3. புறத்திணை மரபு
1. **யாப்பதிகாரம்**: 1. உறுப்பு மரபு 2. பாவின மரபு 3. பிரபந்த மரபு
1. **அணியதிகாரம்**: 1. பொருளணி மரபு 2. சொல்லணி மரபு 3. அமைதி மரபு

இந்நூலில் வெண்பாவாக அமைந்த ஒரு விநாயகர் வணக்கப்பாடலும், தொடர்ந்து திருத்தாண்டகம் என்னும் எண்சீர்க் கழிநெடிலடி ஆசிரியப்பாவால் ஆன பொதுப் பாயிரமும் சிறப்புப் பாயிரமுமாகப் 11 பாடல்கள் உள்ளன. இவை தவிர நூலில் ஐந்து அதிகாரங்களிலுமாக மொத்தம் 201 பாடல்கள் உள்ளன
# இந்திய தேசியக்கொடி சட்டம்


**இந்திய தேசியக்கொடி சட்டம்** என்பது இந்திய தேசியக்கொடியின் உபயோகம் குறித்து இயற்றப்பட்ட பல்வேறு விதிகளின் தொகுப்பாகும்.  

## வரலாறு
தேசியக்கொடியை தயாரிக்கும்பொழுது கடைபிடிக்க வேண்டிய வழிமுறைகளை இந்திய தர நிர்ணய கூட்டமைப்பு வலிந்து செயற்படுத்தும் பொறுப்பை பெற்றுள்ளது. இச்சட்டததை மீறுபவர்கள் மிக கடுமையான தண்டனைகளையும், அபராதங்களையும் சந்திக்க நேரிடும். 2002ம் ஆண்டு எழுதப்பட்ட இச்சட்டத்துடன் இந்திய முத்திரை மற்றும் பெயர் (ஒழுங்கமுறை) சட்டம் 1950 மற்றும் தேசிய சின்ன அவமதிப்பு தடுப்புச்சட்டம்,1971 ஆகிய சட்டங்களும் ஒன்றிணைக்கப்பட்டது. இச்சட்டத்திற்கு முன் அமலிலிருந்த இந்திய கொடி விதி மிகவும் இறுக்கமான கட்டுப்பாடுகளைக் கொண்டிருந்தாலும். குடிமக்கள் தங்கள் இல்லங்களில் தேசியக்கொடியை ஏற்ற அனுமதிக்காத காரணத்தினாலும் மிகவும் விமர்சிக்கப்பட்டது. ( அரசு அமைப்புகளும், அரசு அலுவலகங்கள் மட்டுமே கொடியை பறக்கவிட அனுமதிக்கப்பட்டிருந்தது).  

2002ல் வடநாட்டு தொழிழதிபரும், அரசியல்வாதியுமான நவீண் ஜிண்டாலால் தொடரப்பட்ட ஒரு வழக்கில் இந்திய உச்ச நீதிமன்றம் அளித்த தீர்ப்பில் இந்தியர் அனைவரும் அவரவர் இல்லங்களில் இந்தியக்கொடியை உயர பறக்கவிடும் உரிமையை வழங்கியது. 2005ல் இச்சட்டம் திருத்தப்பட்டு இந்திய தேசியக்கொடி இடுப்பிற்கு கீழ் அணியக்கூடாது போன்ற சில விதிகள் எழுதப்பட்டு மேம்படுத்தப்பட்டது. இதில் கொடியை கால்சட்டையாக அணிவதற்கு தடை விதித்தது.  

## வரையறுக்கப்பட்ட கொடி தயாரிப்பு முறை
**கொடியின் அளவுகள்**

| அளவு | மி.மீ |  |
| --- | --- | --- |
| 1 | 6300&nbsp;&times;&nbsp;4200 |  |
| 2 | 3600&nbsp;&times;&nbsp;2400 |  |
| 3 | 2700&nbsp;&times;&nbsp;1800 |  |
| 4 | 1800&nbsp;&times;&nbsp;1200 |  |
| 5 | 1350&nbsp;&times;&nbsp;900 |  |
| 6 | 900&nbsp;&times;&nbsp;600 |  |
| 7 | 450&nbsp;&times;&nbsp;300 |  |
| 8 | 225&nbsp;&times;&nbsp;150 |  |
| 9 | 150&nbsp;&times;&nbsp;100 | } |

இந்தியா குடியரசு நாடாகிய பிறகு, 1951-ல் இந்திய தர நிர்ணய கூட்டமைப்பினால் தேசியக்கொடிக்கு முதன்முதலாக அளவுமுறை நிர்ணயிக்கப்பட்டது. இநத அளவு முறை சர்வதேச அளவுமுறைக்கு ஏற்ப மெட்ரிக் அளவுமுறையாக 1964-ல் மாற்றப்பட்டது. பின்னர் ஆகஸ்ட் 17, 1968 இல் இவ்வளவு முறை மேம்படுத்தப்பட்டது. இநத அளவு முறை கொடியின் நீள, அகலம், நிறங்களின் அளவு,அடர்த்தி, பளபளப்பு, துணியின் தரம் மற்றும் கொடிக்கயிற்றின் தரத்தைப்பற்றியும் விவரிக்கின்றது. கொடித்தயாரிப்பில் இவ்விகிதாச்சாரங்களை மீறுவது மிகப்பெரிய குற்றமாக கருதப்பட்டு அபராதம் அல்லது சிறைவாசமோ அல்லது இரண்டும் தண்டனையாக வழங்கப்படுகிறது.  

கொடித்துணி, காதி என்கிற கைத்தறித் துணியில் மட்டுமே இருக்கவேண்டும். பருத்தி, பட்டு மற்றும் ஆட்டு உரோமம்(உல்லன்)இவற்றில் ஒன்றால் நெய்யப்பட்ட கைத்தறித்துணியாகத்தான் இருக்கவேண்டும். கொடியின் முக்கிய மூவர்ண பாகம் காதி-பண்டிங் என்கிற நெசவாலும், பழுப்பு நிற கம்பத்தில் இணைக்கும் பாகம் காதி-டக் என்கிற நெசவு, ஆகிய இரு வகை கைத்தறித்துணியால் உருவாக்கப்பட்கிறது.  

காதி சாதாரண துணி போல் இரன்டு இழைகள் கொண்டு நெய்யப்படாமல் மூன்று இழைகளால் நெய்யப்படுகிறது. இந்த வகை நெய்தல் மிகவும் அரிதான ஒன்றாகும். இந்தியாவில் பன்னிரெண்டுக்கும் குறைவான நெசவாளர்களே இதை செய்கின்றனர்.
# மாநில நெடுஞ்சாலை 4 (தமிழ்நாடு)


**மாநில நெடுஞ்சாலை 4** அல்லது **எஸ்.எச்-4** என்பது, இந்தியாவின் தமிழ்நாடு மாநிலத்தின் இராணிப்பேட்டை மாவட்டத்தில் ஆற்காடு என்னும் இடத்தையும், திருவண்ணாமலை மாவட்டம், ஆரணி வழியாக விழுப்புரம் மாவட்டத்தின் விழுப்புரம் என்ற இடத்தையும் இணைக்கும் **ஆற்காடு - ஆரணி - விழுப்புரம் சாலை** ஆகும். இதன் நீளம் **118 ** கிலோமீட்டர்கள்.  

## மாவட்டங்கள்
இது 3 மாவட்டங்களினை இணைக்கிறது:  
1. இராணிப்பேட்டை மாவட்டம்: 18 கி.மீ.
1. திருவண்ணாமலை மாவட்டம்: 35.9 கி.மீ.
1. விழுப்புரம் மாவட்டம்: 56.319 கி.மீ.

## மொத்த தூரம்
இதன் நீளம் மொத்தம் 114.6 கிலோமீட்டர்கள் .
# மாநில நெடுஞ்சாலை 5 (தமிழ்நாடு)


**மாநில நெடுஞ்சாலை 5** அல்லது **எஸ்.எச்-5** **SH5** என்பது, இந்தியாவின் தமிழ்நாடு மாநிலத்தின் இராணிப்பேட்டை மாவட்டம் ஆற்காடு என்னும் இடத்திலிருந்து திருவண்ணாமலை மாவட்டம் செய்யாறு மற்றும் வந்தவாசி வழியாக விழுப்புரம் மாவட்டத்தின் திண்டிவனம் என்ற இடத்தையும் இணைக்கும் மாநில நெடுஞ்சாலை ஆகும். இதன் நீளம் 94.6 கிலோமீட்டர்கள்.  

## மாவட்டங்கள்
இது 3 மாவட்டங்களினை இணைக்கிறது:  
1. இராணிப்பேட்டை மாவட்டம்: 21.6 கி.மீ.
1. திருவண்ணாமலை மாவட்டம்: 60.4 கி.மீ.
1. விழுப்புரம் மாவட்டம்: 12.6 கி.மீ.

## முக்கிய ஊர்கள்
செய்யாறு வந்தவாசி தெள்ளார்  

## மொத்த தூரம்
இதன் நீளம் மொத்தம் 94.6 கிலோமீட்டர்கள்.
# மாநில நெடுஞ்சாலை 6 (தமிழ்நாடு)

**மாநில நெடுஞ்சாலை 6** அல்லது **எஸ்.எச்-6** என்பது, இந்தியாவின் தமிழ்நாடு மாநிலத்தின் விழுப்புரம் மாவட்டத்தில் கள்ளக்குறிச்சி என்னும் இடத்தையும், திருவண்ணாமலை மாவட்டத்தின் திருவண்ணாமலை என்ற இடத்தையும் இணைக்கும் **கள்ளக்குறிச்சி-திருவண்ணாமலை சாலை** ஆகும்.  

## மாவட்டங்கள்
இது 2 மாவட்டங்களினை இணைக்கிறது:  
1. கள்ளக்குறிச்சி: 41.3 கி.மீ.
1. திருவண்ணாமலை: 22.3 கி.மீ.

## மொத்த தூரம்
இதன் நீளம் மொத்தம் 63.6 கிலோமீட்டர்கள் .
# மாநில நெடுஞ்சாலை 7 (தமிழ்நாடு)


**மாநில நெடுஞ்சாலை 7** அல்லது **எஸ்.எச்-7** என்பது, இந்தியாவின் தமிழ்நாடு மாநிலத்தின் விழுப்புரம் மாவட்டத்தில் விழுப்புரம் என்னும் இடத்தையும், திருக்கோவிலூர் என்ற இடத்தையும் இணைக்கும் **விழுப்புரம்-மாம்பழப்பட்டு-திருக்கோவிலூர் சாலை** ஆகும்.  

## மாவட்டங்கள்
இது 2 மாவட்டங்களினை இணைக்கிறது:  
1. விழுப்புரம்: 15.9 கி.மீ.
1. விழுப்புரம்: 19.2 கி.மீ.

## மொத்த தூரம்
இதன் நீளம் மொத்தம் 35.1 கிலோமீட்டர்கள்.
# மாநில நெடுஞ்சாலை 8 (தமிழ்நாடு)

**மாநில நெடுஞ்சாலை 8** அல்லது **எஸ்.எச்-8** என்பது, இந்தியாவின் தமிழ்நாடு மாநிலத்தின் விழுப்புரம் மாவட்டத்தில் விக்கிரவாண்டி என்னும் இடத்தையும், தஞ்சாவூர் மாவட்டத்தின் தஞ்சாவூர் என்ற இடத்தையும் இணைக்கும் **விக்கிரவாண்டி-கும்பகோணம்-தஞ்சாவூர் சாலை** ஆகும்.  

## மாவட்டம்
இது தஞ்சாவூர் மாவட்டத்தில் உள்ளது.  

## மொத்த தூரம்
இதன் நீளம் மொத்தம் 11.395 கிலோமீட்டர்கள்.
# மாநில நெடுஞ்சாலை 10 (தமிழ்நாடு)


**மாநில நெடுஞ்சாலை 10** அல்லது **எஸ்.எச்-10** என்பது, இந்தியாவின் தமிழ்நாடு மாநிலத்தின் கடலூர் மாவட்டத்தில் கடலூர் என்னும் இடத்தையும், விழுப்புரம் மாவட்டத்தின் வி.கூட்டு சாலை என்ற இடத்தையும் இணைக்கும் **கடலூர்-விருத்தாசலம்-சேலம் சாலை** ஆகும்.  

## மாவட்டங்கள்
இது 2 மாவட்டங்களினை இணைக்கிறது:  
1. கடலூர்: 41.3 கி.மீ.
1. கள்ளக்குறிச்சி: 22.3 கி.மீ.

## மொத்த தூரம்
இதன் நீளம் மொத்தம் 111.152 கிலோமீட்டர்கள்.
# மாநில நெடுஞ்சாலை 17 (தமிழ்நாடு)


*மாநில நெடுஞ்சாலை 17* அல்லது **எஸ்.எச்-17** என்பது, இந்தியாவின் தமிழ்நாடு மாநிலத்தின் கிருஷ்ணகிரி மாவட்டத்தில் ஓசூர் என்னும் இடத்தையும், தர்மபுரி மாவட்டத்தின் அதியமான் கோட்டை என்ற இடத்தையும் இணைக்கும் **மாலூர்-ஓசூர்-அதியமான்கோட்டை சாலை** ஆகும். இதன் நீளம் **72.8 ** கிலோமீட்டர்கள் .
# மாநில நெடுஞ்சாலை 19 (தமிழ்நாடு)


*மாநில நெடுஞ்சாலை 19* அல்லது **எஸ்.எச்-19** என்பது, இந்தியாவின் தமிழ்நாடு மாநிலத்தின் திருப்பூர் மாவட்டத்தில் அவினாசி என்னும் இடத்தையும், கோவை மாவட்டத்தின் கொச்சி சாலை என்ற இடத்தையும் இணைக்கும் **அவினாசி-திருப்பூர்-பல்லாடம்-பொள்ளாச்சி-கொச்சி சாலை** ஆகும். இதன் நீளம் **99.6 ** கிலோமீட்டர்கள் .
# மாநில நெடுஞ்சாலை 20 (தமிழ்நாடு)


*மாநில நெடுஞ்சாலை 20* அல்லது **எஸ்.எச்-20** என்பது, இந்தியாவின் தமிழ்நாடு மாநிலத்தின் சேலம் மாவட்டத்தில் தோப்பூர் என்னும் இடத்தையும், ஈரோடு மாவட்டத்தின் ஈரோடு என்ற இடத்தையும் இணைக்கும் **தோப்பூர்-மேட்டூர் அணை-பவாணி-ஈரோடு சாலை** ஆகும். இதன் நீளம் **94 ** கிலோமீட்டர்கள் .  

இந்த சாலை தற்போது 2018 முதல் தேசிய நெடுஞ்சாலை 544H ஆக தரம் உயர்த்தப்பட்டு பராமரிக்கப்பட்டு வருகிறது.
# மாநில நெடுஞ்சாலை 23 (தமிழ்நாடு)


**மாநில நெடுஞ்சாலை 23** (ஆங்கிலம்: State Highway 23) அல்லது **எஸ்.எச்-23** (ஆங்கிலம்: SH23) என்பது, இந்தியாவின் தமிழ்நாடு மாநிலத்தின் நாகப்பட்டிணம் மாவட்டத்தில் மயிலாடுதுறை என்னும் இடத்தையும், திருவாரூர் மாவட்டத்தின் திருத்துறைப்பூண்டி என்ற இடத்தையும் இணைக்கும் **மயிலாடுதுறை-திருத்துறைபூண்டி சாலை** ஆகும். இதன் நீளம் **68.2 ** கிலோமீட்டர்கள் .
# லால் பாக்


**லால் பாக்** (*Lal Bagh*, கன்னடம்:ಲಾಲ್ ಬಾಗ್) என்பது பெங்களூருவில் இருக்கும் ஒரு அழகிய தாவரவியல் பூங்கா. இந்த பூங்கா மைசூர் ஆட்சியாளர் ஹைதர் அலி காலத்தில் நிறுவப்பட்டது. இங்கு புகழ்மிக்க கண்ணாடி குடில் உள்ளது. ஆண்டுதோறும் இங்கு மலர் கண்காட்சி நடைபெறும். எழில்மிகு ஏரி, திருவக்கரை கல்மரம், மீன்தொட்டி, கெம்பகௌடா கோபுரம் மற்றும் பல சுற்றுலா ஈர்ப்புகள் இங்கு அமைந்துள்ளன.
# மாநில நெடுஞ்சாலை 24 (தமிழ்நாடு)


**மாநில நெடுஞ்சாலை 24** அல்லது **எஸ்.எச்-24** என்பது, இந்தியாவின் தமிழ்நாடு மாநிலத்தின் திருச்சிராப்பள்ளி மாவட்டத்தில் திருச்சிராப்பள்ளி என்னும் இடத்தையும், கடலூர் மாவட்டத்தின் சிதம்பரம் என்ற இடத்தையும் இணைக்கும் **திருச்சிராப்பள்ளி-சிதம்பரம் சாலை** ஆகும். தற்போது தேசிய நெடுஞ்சாலை-227யாக மேம்படுத்தப்பட்டுள்ளது . இதன் நீளம் **135.4** கிலோமீட்டர்கள் .
# மாநில நெடுஞ்சாலை 26 (தமிழ்நாடு)


**மாநில நெடுஞ்சாலை 26** அல்லது **எஸ்.எச்-26** என்பது, இந்தியாவின் தமிழ்நாடு மாநிலத்தின் திருச்சிராப்பள்ளி மாவட்டத்தில் திருச்சிராப்பள்ளி என்னும் இடத்தையும், புதுக்கோட்டை மாவட்டத்தின் மிமிசால் என்ற இடத்தையும் இணைக்கும் **திருச்சிராப்பள்ளி-புதுக்கோட்டை-அறந்தாங்கி-மிமிசால் சாலை** ஆகும். இதன் நீளம் **119.9 ** கிலோமீட்டர்கள் .  

திருச்சிராப்பள்ளி தபால் நிலையம் முதல் மிமிசால் உள்ள கிழக்கு கடற்கரை சாலை வரை செல்கிறது. எனிலும் திருச்சிராப்பள்ளி முதல் புதுக்கோட்டை வரை தே.நெ 210 ஆக மாற்றபட்டது  
## முக்கிய நகரங்கள்
புதுக்கோட்டை  
அறந்தாங்கி  
மிமிசால்
# மாநில நெடுஞ்சாலை 27 (தமிழ்நாடு)


**மாநில நெடுஞ்சாலை 27** அல்லது **எஸ்.எச்-27**(SH 27) என்பது, இந்தியாவின் தமிழ்நாடு மாநிலத்தின் பெரம்பலூர் மாவட்டத்தில் பெரம்பலூர் என்னும் இடத்தையும், சிவகங்கை மாவட்டத்தின் மானாமதுரை என்ற இடத்தையும் இணைக்கும் **பெரம்பலூர்-மானாமதுரை சாலை** ஆகும். தற்போது தேசிய நெடுஞ்சாலை 226 ஆக மேம்படுத்தப்பட்டுள்ளது. இதன் நீளம் **228.1 ** கிலோமீட்டர்கள் .
# மாநில நெடுஞ்சாலை 28 (தமிழ்நாடு)


**மாநில நெடுஞ்சாலை 28** அல்லது **எஸ்.எச்-28 (SH 28)** என்பது, இந்தியாவின் தமிழ்நாடு மாநிலத்தின் தஞ்சாவூர் மாவட்டத்தில் தஞ்சாவூர் என்னும் இடத்தையும், இராமநாதபுரம் மாவட்டத்தின் சாயல்குடி என்ற இடத்தையும் இணைக்கும் **தஞ்சாவூர் - பட்டுக்கோட்டை - அறந்தாங்கி - காரைக்குடி - கல்லல் - காளையார்கோயில் - இளையான்குடி - பரமக்குடி - முதுகுளத்தூர் - சாயல்குடி சாலை** ஆகும். இதன் நீளம் **248.2 ** கிலோமீட்டர்கள் .
# மாநில நெடுஞ்சாலை 30 (தமிழ்நாடு)


**மாநில நெடுஞ்சாலை 30** அல்லது **எஸ்.எச்-30(SH 30)** என்பது, இந்தியாவின் தமிழ்நாடு மாநிலத்தின் திருச்சிராப்பள்ளி மாவட்டத்தில் முசிறி என்னும் இடத்தையும், சேலம் மாவட்டத்தின் ஆத்தூர் என்ற இடத்தையும் இணைக்கும் **முசிறி-துறையூர்-ஆத்தூர் சாலை** ஆகும். இதன் நீளம் **61 ** கிலோமீட்டர்கள் .
# மாநில நெடுஞ்சாலை 32 (தமிழ்நாடு)


**மாநில நெடுஞ்சாலை 32** அல்லது **எஸ்.எச்-32 (SH 32)** என்பது, இந்தியாவின் தமிழ்நாடு மாநிலத்தின் மதுரை மாவட்டத்தில் மதுரை என்னும் இடத்தையும், தூத்துக்குடி மாவட்டத்தின் தூத்துக்குடி என்ற இடத்தையும் இணைக்கும் **மதுரை-தூத்துக்குடியில் சாலை** ஆகும். இந்த நெடுஞ்சாலை சாலை தேசிய நெடுஞ்சாலை 45Bயாக மேம்படுத்தப்பட்டுள்ளது. இதன் நீளம் **120 ** கிலோமீட்டர்கள்.
# மாநில நெடுஞ்சாலை 34 (தமிழ்நாடு)


**மாநில நெடுஞ்சாலை 34** அல்லது **எஸ்.எச்-34 (SH 34)** என்பது, இந்தியாவின் தமிழ்நாடு மாநிலத்தின் இராமநாதபுரம் மாவட்டத்தில் இராமநாதபுரம் என்னும் இடத்தையும், மதுரை மாவட்டத்தின் மேலூர் என்ற இடத்தையும் இணைக்கும் **இராமநாதபுரம்-நயினார்கோயில்-அண்டக்குடி-இளையான்குடி-சிவகங்கை-மேலூர் சாலை** ஆகும். இதன் நீளம் **103** கிலோமீட்டர்கள் .
# மாநில நெடுஞ்சாலை 36 (தமிழ்நாடு)


**மாநில நெடுஞ்சாலை 36** அல்லது **எஸ்.எச்-36(SH 36)** என்பது, இந்தியாவின் தமிழ்நாடு மாநிலத்தின் திண்டுக்கல் மாவட்டத்தில் திண்டுக்கல் என்னும் இடத்தையும், தேனி மாவட்டத்தின் கம்மம் என்ற இடத்தையும் இணைக்கும் **திண்டுக்கல்-வத்தலகுண்டு-தேனி-கம்மம்-குமுளி சாலை** ஆகும். இதில் *திண்டுக்கல்-வத்தலகுண்டு-தேனி* சாலை பகுதி தேசிய நெடுஞ்சாலை-45யுடன் விரிவாக்கம் செய்யப்பட்டுள்ளது. மேலும் *தேனி-கம்மம்-குமுளி* சாலை பகுதி தேசிய நெடுஞ்சாலை-220யாக மேம்படுத்தப்பட்டுள்ளது. இதன் நீளம் **73.4 ** கிலோமீட்டர்கள்.
# மாநில நெடுஞ்சாலை 37 (தமிழ்நாடு)


**மாநில நெடுஞ்சாலை 37** அல்லது **எஸ்.எச்-37 (SH 37)** என்பது, இந்தியாவின் தமிழ்நாடு மாநிலத்தின் திண்டுக்கல் மாவட்டத்தில் மெட்டூர் என்னும் இடத்தையும், ஈரோடு மாவட்டத்தின் ஈரோடு என்ற இடத்தையும் இணைக்கும் **மெட்டூர்-ஒட்டஞ்சத்திரம்-தாராபுரம்-காங்கேயம்-ஈரோடு சாலை** ஆகும். இதன் நீளம் **158.9 ** கிலோமீட்டர்கள் .
# மாநில நெடுஞ்சாலை 38 (தமிழ்நாடு)


**மாநில நெடுஞ்சாலை 38** அல்லது **எஸ்.எச்-38 (SH 38)** என்பது, இந்தியாவின் தமிழ்நாடு மாநிலத்தின் விருதுநகர் மாவட்டத்தில் அருப்புக்கோட்டை என்னும் இடத்தையும், இராமநாதபுரம் மாவட்டத்தின் வாலிநோக்கம் என்ற இடத்தையும் இணைக்கும் **அருப்புக்கோட்டை-சாயல்குடி-வாலிநோக்கம் சாலை** ஆகும். இதன் நீளம் **79.3 ** கிலோமீட்டர்கள் .
# மாநில நெடுஞ்சாலை 40 (தமிழ்நாடு)


**மாநில நெடுஞ்சாலை 40** அல்லது **எஸ்.எச்-40 (SH 40)** என்பது, இந்தியாவின் தமிழ்நாடு மாநிலத்தின் தூத்துக்குடி மாவட்டத்தில் திருச்செந்தூர் என்னும் இடத்தையும், திருநெல்வேலி மாவட்டத்தின் செங்கோட்டை என்ற இடத்தையும் இணைக்கும் **திருச்செந்தூர்-பாளையம்கோட்டை-அம்பாசமுத்திரம்-தென்காசி-குற்றாலம்-செங்கோட்டை சாலை** ஆகும். இதன் நீளம் **130 ** கிலோமீட்டர்கள் .
# மாநில நெடுஞ்சாலை 41 (தமிழ்நாடு)


**மாநில நெடுஞ்சாலை 41** அல்லது **எஸ்.எச்-41 (SH 41)** என்பது, இந்தியாவின் தமிழ்நாடு மாநிலத்தின் விருதுநகர் மாவட்டத்தில் ராஜபாளையம் என்னும் இடத்தையும், திருநெல்வேலி மாவட்டத்தின் திருநெல்வேலி என்ற இடத்தையும் இணைக்கும் **ராஜபாளையம்-சங்கரன்கோயில்-திருநெல்வேலி சாலை** ஆகும். இதன் நீளம் **85 ** கிலோமீட்டர்கள் .
# மாநில நெடுஞ்சாலை 42 (தமிழ்நாடு)


**மாநில நெடுஞ்சாலை 42** அல்லது **எஸ்.எச்-42 (SH 42)** என்பது, இந்தியாவின் தமிழ்நாடு மாநிலத்தின் விருதுநகர் மாவட்டத்தில் திருவில்லிப்புத்தூர் என்னும் இடத்தையும், இராமநாதபுரம் மாவட்டத்தின் பார்த்திபனூர் என்ற இடத்தையும் இணைக்கும் **திருவில்லிப்புத்தூர்-சிவகாசி-விருதுநகர்-அருப்புக்கோட்டை-திருச்சுழி-நரிக்குடி-பார்த்திபனூர் சாலை** ஆகும். இதன் நீளம் **197 ** கிலோமீட்டர்கள் .
# மாநில நெடுஞ்சாலை 43 (தமிழ்நாடு)


**மாநில நெடுஞ்சாலை 43** அல்லது **எஸ்.எச்-43 (SH 43)** என்பது, இந்தியாவின் தமிழ்நாடு மாநிலத்தின் திருநெல்வேலி மாவட்டத்தில் தென்காசி என்னும் இடத்தையும், மதுரை மாவட்டத்தின் திருமங்கலம் என்ற இடத்தையும் இணைக்கும் **தென்காசி-மதுரை சாலை** ஆகும். இந்த நெடுஞ்சாலை தேசிய நெடுஞ்சாலை-208யாக மேம்படுத்தப்பட்டுள்ளது. இதன் நீளம் **137 ** கிலோமீட்டர்கள் .
# மாநில நெடுஞ்சாலை 44 (தமிழ்நாடு)


**மாநில நெடுஞ்சாலை 44** அல்லது **எஸ்.எச்-44 (SH 44)** என்பது, இந்தியாவின் தமிழ்நாடு மாநிலத்தின் திருநெல்வேலி மாவட்டத்தில் பரவக்குடி என்னும் இடத்தையும், தூத்துக்குடி மாவட்டத்தின் வேம்பார் என்ற இடத்தையும் இணைக்கும் **பரவக்குடி-கோவில்பட்டி-எட்டயபுரம்-விளாத்திகுளம்-வேம்பார் சாலை** ஆகும். இதன் நீளம் **95** கிலோமீட்டர்கள் .
# பாஸ்டர் விளைவு


***பாஸ்டர் விளைவு*** எனப்படுவது நொதித்தல் வினை உயிர்வளியால் தடுக்கப்படுவதாகும்.  

## கண்டறியப்படுதல்:
இவ்விளைவு 1857இல் லூயி பாஸ்டரால் கண்டறியப்பட்டது.  

## விளக்கம்:
ஈஸ்ட்டு பூஞ்சை ஒரு சமயத்திற்கேற்ப மாறும் காற்றிலிச் சுவாசியாகும். எனவே இது காற்றுச் சுவாசம் மற்றும் காற்றிலிச் சுவாசம் எனும் இரு வளர்சிதை மாற்ற வழிகளிலும் ஆற்றலை உண்டாக்க முடியும். உயிர்வளிச் செறிவு குறைவாக இருக்கும் போது குளுக்கோசு சிதைவு வினையின் விளைபொருளான பைருவேட் நொதித்தல் மூலம் எத்தனால் மற்றும் கார்பன் டை ஆக்சைடாக மாறும். இவ்வினையில் உருவாகும் ஆற்றல் அளவு மிகக் குறைவு - அதாவது ஓரு குளுக்கோசு மூலக்கூறுக்கு இரண்டு ATP எனும் வீதத்தில்  

உயிர்வளிச் செறிவு அதிகமாக இருக்கும் போது பைருவேட் அசிட்டைல் கோஏ வாக மாறி கிரெப் சுழற்சியில் பங்கேற்கும். இவ்வினையில் அதிக ஆற்றல் உருவாகிறது - அதாவது ஒரு குளுக்கோசு மூலக்கூறுக்கு 38 ATP எனும் வீதத்தில்  

ஆற்றலைக் கணக்கில் கொண்டு பார்த்தால் கிரெப் சுழற்சியில் பங்கேற்பதே ஈஸ்ட்டுக்கு நல்லது. இதனால் அதிக ஆற்றல் உருவாகி விரைவாக வளரும்.  

## நடைமுறை உயிர்வேதியியல்
சாராயம் (எத்தனால்) தயாரிக்கும் செயல்வினை முறைகள் எல்லாம் இதனாலேயே காற்றிலா நிலையில் நிகழ்த்தப்படுகின்றன. அதேசமயத்தில் உயிர்நிறைக்காக ஈஸ்ட்டு வளர்ப்பவர்களோ நன்கு காற்றூட்டப்பட்ட நிலையில் வளர்ப்பர்.
# மாநில நெடுஞ்சாலை 45 (தமிழ்நாடு)


**மாநில நெடுஞ்சாலை 45** அல்லது **எஸ்.எச்-45 (SH 45)** என்பது, இந்தியாவின் தமிழ்நாடு மாநிலத்தின் கன்னியாகுமரி மாவட்டத்தில் ஆரல்வாய்மொழி என்னும் இடத்தையும், கேரளா மாநிலத்தின் நெடுமாங்காடு என்ற இடத்தையும் இணைக்கும் **ஆரல்வாய்மொழி - நெடுமாங்காடு சாலை** ஆகும். இதன் நீளம் **49 ** கிலோமீட்டர்கள் .
# மாநில நெடுஞ்சாலை 46 (தமிழ்நாடு)


**மாநில நெடுஞ்சாலை 46** அல்லது **எஸ்.எச்-46 (SH 46)** என்பது, இந்தியாவின் தமிழ்நாடு மாநிலத்தின் கன்னியாகுமரி மாவட்டத்தில் ஆரல்வாய்மொழி என்னும் இடத்தையும், குளச்சல் என்ற இடத்தையும் இணைக்கும் **ஆரல்வாய்மொழி - நாகர்கோயில் - ராஜகமங்கலம் - குளச்சல் சாலை** ஆகும். இந்த நெடுஞ்சாலையில் *ஆரல்வாய்மொழி - நாகர்கோயில்* சாலை பகுதி நெடுஞ்சாலை 47B யாக மேம்படுத்தப்பட்டுள்ளது .இதன் நீளம் **42** கிலோமீட்டர்கள் .
# மாநில நெடுஞ்சாலை 47 (தமிழ்நாடு)


**மாநில நெடுஞ்சாலை 47** அல்லது **எஸ்.எச்-47 (SH 47)** என்பது, இந்தியாவின் தமிழ்நாடு மாநிலத்தின் இராமநாதபுரம் மாவட்டத்தில் பார்த்திபனூர் என்னும் இடத்தையும், விருதுநகர் மாவட்டத்தின் அருப்புக்கோட்டை என்ற இடத்தையும் இணைக்கும் **பார்த்திபனூர் - கமுதி - அருப்புக்கோட்டை சாலை** ஆகும். இதன் நீளம் **41.7 ** கிலோமீட்டர்கள் .
# மாநில நெடுஞ்சாலை 48 (தமிழ்நாடு)


**மாநில நெடுஞ்சாலை 48** அல்லது **எஸ்.எச்-48 (SH 48)** என்பது, இந்தியாவின் தமிழ்நாடு மாநிலத்தின் சென்னை மாநகரின் சைதாப்பேட்டை என்னும் இடத்தையும்,காஞ்சிபுரம் மாவட்டத்தில் வாலாஜாபாத் என்ற இடத்தையும் இணைக்கும் **சைதாபேட்டை - இரும்புலியூர் - முடிச்சூர் - ஒரகடம் -வாலாஜாபாத் சாலை** ஆகும். இதன் நீளம் **63.8 ** கிலோமீட்டர்கள் .
# காறை எலும்பு முறிவு



***காறை எலும்பு முறிவு*** எல்லா வயதினரிலும் ஏற்பட வாய்ப்புள்ள பொதுவான ஓர் எலும்பு முறிவாகும். கையை நீட்டியபடி கீழே விழுவதாலோ அல்லது தோள் பட்டையில் அடிபடுவதாலோ இது உண்டாகிறது.  

காறை எலும்பின் நீளத்தை உள், நடு மற்றும் வெளி என்று முப்பங்காகப் பிரித்தால் நடுப்பகுதிக்கும் வெளிப்பகுதிக்கும் இடையே உள்ள பகுதியே பெரும்பாலும் முறிவுக்கு ஆளாகும் பகுதியாகும். காறை எலும்பில் பொருந்தியுள்ள தசைகள் சுருங்குவதால் முறிவடைந்த இரு பகுதிகளும் இடம் நகருகின்றன. ஸ்டெர்னோகிளிடோமாஸ்டாய்டு (sternocleidomastoid) தசை சுருங்குவதால் நடுவொட்டிய (medial) பகுதி மேல் நோக்கி இடம் பெயருகிறது. பெக்டோரலிஸ் மேஜர் (pectoralis major)தசை சுருங்குவதால் நடு விலகிய (lateral) பகுதியை கீழ் நோக்கியும் நடுநோக்கியும் இழுக்கும்.  

## நோயறிதல்
விபத்து - அடிபட்ட பின் வலி மற்றும் வீக்கம் ஏற்படுதல்  
X - கதிர் படத்தில் எலும்பு முறிவு தெளிவாகத் தெரியும்.  

## மருத்துவம்
காறை எலும்பு முறிவு எளிதில் சேரக் கூடியது. பெரும்பாலான நோயருக்கு முக்கோண வடிவ தாங்குவானே போதும். இளம் வயதினருக்கு 8-வடிவக் கட்டு போட வேண்டும். வெகு அரிதாகவே அறுவை சிகிச்சை தேவைப்படும்.  

## கோளாறுகள்
### விரைவாக ஏற்படும் கோளாறுகள்
- முறிந்த பகுதி கீழ்க்காறை எலும்பு குருதிக் குழாய்களைக் (subclavicular vessels) காயப்படுத்துதல்
### தாமதமாக வரும் கோளாறுகள்
- தோள்பட்டை விறைப்பு (shoulder stifness)
- முறிந்த பகுதிகள் தவறாகச் சேருதல் (malunion)
- முறிந்த பகுதிகள் சேராமலே போதல் (nonunion)
# மாநில நெடுஞ்சாலை 50 (தமிழ்நாடு)


**மாநில நெடுஞ்சாலை 50** அல்லது **எஸ்.எச்-50 (SH 50)** என்பது, இந்தியாவின் தமிழ்நாடு மாநிலத்தின் திருவள்ளூர் மாவட்டத்தில் திருமழிசை என்னும் இடத்தையும்,ஆந்திரா மாநிலத்தின் சத்தியவேடு என்ற இடத்தையும் இணைக்கும் **திருமழிசை - சத்தியவேடு சாலை** ஆகும். இதன் நீளம் **23 ** கிலோமீட்டர்கள் .
# மாநில நெடுஞ்சாலை 51 (தமிழ்நாடு)


**மாநில நெடுஞ்சாலை 51** அல்லது **எஸ்.எச்-51 (SH 51)** என்பது, இந்தியாவின் தமிழ்நாடு மாநிலத்தின் திருவள்ளூர் மாவட்டத்தில் கொச்சலை ஆற்றுபாலம் என்னும் இடத்தையும்,ஆந்திரா மாநிலத்தின் புத்தூர் என்ற இடத்தையும் இணைக்கும் **கொச்சலை ஆற்றுபாலம் - புத்தூர் சாலை** ஆகும். இதன் நீளம் **32.2 ** கிலோமீட்டர்கள் .
# மாநில நெடுஞ்சாலை 52 (தமிழ்நாடு)


**மாநில நெடுஞ்சாலை 52** அல்லது **எஸ்.எச்-52 (SH 52)** என்பது, இந்தியாவின் தமிழ்நாடு மாநிலத்தின் திருவள்ளூர் மாவட்டத்தில் கவரைப்பேட்டை என்னும் இடத்தையும்,ஆந்திரா மாநிலத்தின் சத்தியவேடு என்ற இடத்தையும் இணைக்கும் **கவரைப்பேட்டை - சத்தியவேடு சாலை** ஆகும். இதன் நீளம் **20.1** கிலோமீட்டர்கள் .
# மாநில நெடுஞ்சாலை 54 (தமிழ்நாடு)


**மாநில நெடுஞ்சாலை 54** அல்லது **எஸ்.எச்-54 (SH 54)** என்பது, இந்தியாவின் ஆந்திரா மாநிலத்தின் சித்தூர் என்னும் இடத்தையும், தமிழ்நாடு மாநிலத்தில் திருவள்ளூர் மாவட்டத்தின் திருத்தணிகை என்ற இடத்தையும் இணைக்கும் **சித்தூர் - திருத்தணிகை சாலை** ஆகும். 66 கிலோமீட்டர்கள் நீளமான இச் சாலை இரண்டு மாநிலங்களூடாகச் செல்கிறது. இதில் தமிழ்நாடு 49 கி.மீ. நீளப் பகுதியையும், ஆந்திரா 17 கி.மீ. நீளப் பகுதியையும், தம்முள் அடக்கியுள்ளன.
# மாநில நெடுஞ்சாலை 88 (தமிழ்நாடு)


**மாநில நெடுஞ்சாலை 88** அல்லது **எஸ்.எச்-88 (SH 88)** என்பது, இந்தியாவின் ஆந்திரா மாநிலத்தின் சித்தூர் என்னும் இடத்தையும்,தமிழ்நாடு மாநிலத்தின் வேலூர் மாவட்டத்தில் குடியாத்தம் என்ற இடத்தையும் இணைக்கும் **சித்தூர் - குடியாத்தம் சாலை** ஆகும். 41 கிலோமீட்டர்கள் நீளமான இச் சாலை இரண்டு மாநிலங்களூடாகச் செல்கிறது. இதில் தமிழ்நாடு 21 கி.மீ. நீளப் பகுதியையும், ஆந்திரா 20 கி.மீ. நீளப் பகுதியையும், தம்முள் அடக்கியுள்ளன.
# சைனிக் பள்ளிகள்

**சைனிக் பள்ளிகள்** என்பது சைனிக் பள்ளிகள் சொசைட்டி என்ற இந்திய அரசு அமைப்பு மூலம் அமைக்கப்பட்டது. இது அப்போதைய பாதுகாப்பு அமைச்சராக இருந்த கே. வி. கிருஷ்ண மேனன்னால் 1961 ஆம் ஆண்டு திட்டமிடப்பட்டது. இந்தியாவின் அனைத்துப் பகுதியிலிருந்தும் மாணவர்களை இந்திய இராணுவத்தில் சேரத் தயார்படுத்துவை முக்கிய நோக்கமாகக் இந்தப் பள்ளிகள் அமைக்கப்பட்டன. தற்போது நாடு முழுவதும் 33 பள்ளிகள் பல்வேறு மாநிலங்களில் உள்ளது. இந்தப் பள்ளிகளில் நடுவண் இடைநிலைக் கல்வி வாரிய பாடத்திட்டம் பின்பற்றப்படுகிறது.  

## சைனிக் பள்ளிகளின் பட்டியல்

| எண் | **தொடங்கப்பட்ட நாள்** |  |  |  |
| --- | --- | --- | --- | --- |
| **1** | சைனிக் பள்ளி அமராவதிநகர் (திருப்பூர் மாவட்டம்) | தமிழ் நாடு. | 16-சூலை-1962 |  |
| **2** | சைனிக் பள்ளி அம்பிகாபூர் | சத்தீசுகர் |  |  |
| **3** | சைனிக் பள்ளி பாலச்சாடி | குசராத்து. | 08-சூலை-1961 |  |
| **4** | சைனிக் பள்ளி புவனேசுவரம் | ஒடிசா. | 01-பிப்ரவரி-1962 |  |
| **5** | சைனிக் பள்ளி பிஜப்பூர் | கருநாடகம். | 16-செப்டம்பர்-1963 |  |
| **6** | சைனிக் பள்ளி, சித்தோர்கார்க் | இராச்சசுத்தான். | 07-ஆக்த்து-1961 |  |
| **7** | சைனிக் பள்ளி கோரக்கால், நைனித்தால் | உத்தராகண்டம் | 21-மார்ச்-1966 |  |
| **8** | சைனிக் பள்ளி கோல்பார | அசாம் | 12-நவம்பர்-1964 |  |
| **9** | சைனிக் பள்ளி கோபால்கஞ்ச் | பீகார் | 12-அக்டோபர்-2003 |  |
| **10** | சைனிக் பள்ளி இம்பால் | மணிப்பூர் | 07-அக்டோபர்-1971 |  |
| **11** | சைனிக் பள்ளி கபூர்தலா | பஞ்சாப். | 08-சூலை-1961 |  |
| **12** | சைனிக் பள்ளி, கழக்கோட்டம், திருவனந்தபுரம், | கேரளம். | 26-சனவரி-1962 |  |
| **13** | சைனிக் பள்ளி குடகு | கருநாடகம் | 18-அக்டோபர்-2007 |  |
| **14** | சைனிக் பள்ளி கோருகொண்டா | ஆந்திரப் பிரதேசம். | 18-சனவரி-1962 |  |
| **15** | சைனிக் பள்ளி, குஞ்ச்புரா | அரியானா | 03-சூலை-1961 |  |
| **16** | சைனிக் பள்ளி இலக்னோ | உத்தரப் பிரதேசம் | சூலை-1960 (பழமையான சைனிக் பள்ளி) |  |
| **17** | சைனிக் பள்ளி நக்ரோட்டா | சம்மு காசுமீர் | 22-ஆகத்து-1970 |  |
| **18** | சைனிக் பள்ளி நாலந்தா | பீகார் | 12-அக்டோபர்-2003 |  |
| **19** | சைனிக் பள்ளி புங்வாலா | நாகாலாந்து | 02-ஏப்ரல்-2007 |  |
| **20** | சைனிக் பள்ளி புருலியா | மேற்கு வங்காளம் | 29-சனவரி-1962 |  |
| **21** | சைனிக் பள்ளி ரீவா | மத்தியப் பிரதேசம். | 20-சூலை-1962 |  |
| **22** | சைனிக் பள்ளி ரேவரி | அரியானா |  |  |
| **23** | சைனிக் பள்ளி சுஜன்பூர் திக்ரா | இமாச்சலப் பிரதேசம். | 02-சூலை-1978 |  |
| **24** | சைனிக் பள்ளி திலாய | சார்க்கண்ட். | 16-செப்டம்பர்-1963 |  |
| **25** | சைனிக் பள்ளி சடாரா | மகாராட்டிரம். | 23-சூன்-1961 | } |

## இதனையும் காண்க
- இராணுவப் பொதுப் பள்ளிகள்
- பெங்களூரு இராணுவப் பள்ளி
- அஜ்மீர் இராணுவப் பள்ளி
- பெல்காம் இராணுவப் பள்ளி
- தோல்பூர் இராணுவப் பள்ளி
- சைல் இராணுவப் பள்ளி
- இந்திய தேசிய இராணுவக் கல்லூரி
# இலக்கண விளக்கச் சூறாவளி

**இலக்கண விளக்கச் சூறாவளி** என்பது இலக்கண விளக்கம் என்னும் இலக்கண நூலுக்கு மறுப்பாக வெளிவந்த நூல் ஆகும். 18 ஆம் நூற்றாண்டில் வாழ்ந்தவரும், வடமொழி, தமிழ் இரண்டிலும் நிரம்பிய புலமை வாய்ந்தவர் என மதிக்கப்படுபவருமான சிவஞான முனிவர் இதனை இயற்றினார். **இலக்கண விளக்கத்தில் காணப்பட்ட குறைகளைக் கண்டிப்பதே இந்நூலின் நோக்கம்** ஆகும். இலக்கண விளக்கம் என்னும் விளக்கை அணைக்க வந்த சூறைக் காற்று என்னும் பொருளிலேயே இந்நூலுக்குப் பெயர் தரப்பட்டது.. இலக்கண விளக்கம் நூலைப் பதிப்பித்த சி. வை. தாமோதரம்பிள்ளை தமது பதிப்புரையில், இலக்கண விளக்கச் சூறாவளியை "அநியாய கண்டனம்" என்று கண்டித்துள்ளதுடன், அதை மறுத்தும் எழுதியுள்ளார்.  

## அமைப்பு
இலக்கண விளக்கம் ஐந்திலக்கண நூலாயினும், அதற்கு மறுப்பாக எழுந்த இந்நூலில் எழுத்ததிகாரத்தையும், சொல்லதிகாரத்தையும் மட்டுமே ஆசிரியர் எடுத்தாண்டுள்ளார். பாயிரம் தொடர்பில் ஒரு மறுப்பும், எழுத்தாதிகாரம் தொடர்பில் 42 மறுப்புகளும், சொல்லதிகாரத்தில் 40 மறுப்புகளுமாக மொத்தம் 83 மறுப்புகள் இந்நூலில் உள்ளன.  

இந்நூல் சிவஞான முனிவரின் ஏனைய மறுப்பு நூல்களைப்போல் முழுமையானதாக அமையவில்லை என, "உரையாசிரியர்" என்னும் தமது நூலில் எடுத்துக்காட்டும் அரவிந்தன், "தொடக்கம் மட்டும் காட்டி மறுப்புரைகளையும் விரிவாகத் தராமல் ‘இவற்றைத் தொல்காப்பிய முதற்சூத்திர விருத்தியுள் காண்க’ என்று பல இடங்களில் கூறிவிடுகின்றார். எனவே, இம்மறுப்பு நூலைக் கற்போர், இலக்கண விளக்கம், தொல்காப்பிய முதற்சூத்திர விருத்தி ஆகிய இரண்டினையும் நன்கு பயின்றவராக இருத்தல் வேண்டும்" என்கிறார்.  

## பதிப்பு
இந்நூல் முதன் முதலில் யாழ்ப்பாணம் ஆறுமுக நாவலரால் பதிப்பிக்கப்பட்டது.